stanford-oval/wikipedia huggingface dataset:
Qatar Airways
Historia > Omistukset muissa lentoyhtiöissä

Tammikuussa 2015 Qatar Airways ilmoitti hankkineensa 9,99 prosentin omistusosuuden  brittiläis-espanjalaisesta lentoyhtiöitä omistavasta International Airlines Groupista (IAG), jonka omistukseen kuuluvat muun muassa British Airways, Iberia, Vueling, Aer Lingus ja Level. Vuoden 2016 kesäkuussa omistus nostettiin 15,67 prosenttiin ja heinäkuun loppuun mennessä omistusosuus oli nostettu yli 20 prosenttiin.
Joulukuussa 2016 Qatar Airways hankki 10 prosentin osuuden chileläisestä LATAM Airlines Groupista. Kaupan arvo oli 608,4 miljoonaa Yhdysvaltain dollaria.
Syyskuussa 2017 Qatar Airways osti 49 % osuuden AQA Holding -yhtiöstä, josta muodostettiin italialaisen Meridiana -lentoyhtiön uusi emoyhtiö. Marraskuussa 2017 ilmoitettiin Meridianan yhdistyvän Air Italy -tytäryhtiönsä kanssa ja uudelleen muodostetun lentoyhtiön kantavan Air Italy -nimeä. Osa uuden yhtiön lentokoneista tulee Qatar Airwaysiltä ja Akbar Al Bakerin mukaan tavoitteena on luoda Air Italystä uusi Italian kansallinen lentoyhtiö taloudellisissa vaikeuksissa olevan Alitalian tilalle.
Marraskuussa 2017 Qatar Airways osti lähes 10 prosentin osuuden samaan Oneworld-allianssiin kuuluvasta hongkongilaisesta Cathay Pacific -lentoyhtiöstä.
Liiketoiminnan rakenne > Avainhenkilöt

Qatar Airwaysin toimitusjohtana on toiminut Akbar Al Baker vuodesta 1997 lähtien. Al Baker on myös Lontoon Heathrow'n lentoaseman johtoon kuulumaton hallituksen jäsen, Arab Air Carriers Organizationin johtoryhmän jäsen sekä Kansainvälisen ilmakuljetusliiton IATA:n hallintoneuvoston puheenjohtaja kesäkuusta 2018 lähtien.
Kesäkuussa 2015 Ranskan presidentti François Hollande myönsi Akbar Al Bakerille Kunnialegioonan kunniamerkin Al Bakerin ansioista ilmailualalla.
Akbar Al Baker tunnetaan ilmailualalla sekä värikkäistä mielipiteistään että hyvin vaativana ja pikkutarkkana henkilönä. Hän on esimerkiksi useaan otteeseen kieltäytynyt ottamasta vastaan konetoimituksia, koska nämä eivät ole täyttäneet Qatar Airwaysin laatuvaatimuksia esimerkiksi matkustamoissa esiintyneiden puutteiden vuoksi.
Liiketoiminnan rakenne > Omistus ja tytäryhtiöt

Yhtiö on heinäkuun 2013 jälkeen ollut kokonaan Qatarin hallituksen omistuksessa. Hallitus osti tällöin lopun 50 % osuuden entiseltä pääministeriltä sekä muilta osakkeenomistajilta.
Qatar Airways Group muodostuu seuraavista yhtiöistä: Qatar Airways Cargo, Internal Media Services, Qatar Executive, Dhiafatina Hotels, Qatar Aviation Services, Al Maha Services, Qatar Duty Free, Qatar Distribution Company Qatar Aircraft Catering Company. Lisäksi yhtiön solmukohtana toimiva Hamadin kansainvälinen lentoasema on osa konsernia.
Huhtikuussa 2018 Qatar Airways Group työllisti kokonaisuudessaan yli 45 000 ihmistä, joista 32 000 työskenteli suoraan lentotoimintojen parissa.
Liiketoiminnan rakenne > Omistus ja tytäryhtiöt > Rahtiliiketoiminta

Qatar Airways Cargosta eli yrityksen rahtiliiketoiminnassa mukana olevasta yksiköstä tuli lokakuussa 2015 maailman kolmanneksi suurin rahtilentoyhtiö rahtikilometreissä mitattuna.
Qatar Airways Cargolla on käytössään vuonna 2022 26 Boeing 777F -rahtikonetta ja kaksi Boeing 747-8F -rahtikonetta.
Rahtilentoja on 60 kohteeseen, mutta matkustajalentokohteet huomioiden rahtiliiketoimintaa harjoitetaan lähes koko verkoston yli 150 kohteeseen kaikkiaan yli 200 lentokoneella.
Liiketoiminnan rakenne > Omistus ja tytäryhtiöt > Qatar Executive

Qatar Executive on Qatar Airwaysin liikelentokoneita hallinnoiva tytäryhtiö. Lentokoneiden väritys mukailee osittain matkustajalentoyhtiön koneiden väritystä.
Laivastoon kuuluvia lentokoneita ovat muun muassa Bombardier Global 5000, Global 6000, Challenger 605, Global Express XRS sekä Gulfstream G650ER. Lisäksi keväällä 2018 tilauksessa oli yhteensä 30 Gulfstream G500, G600 ja G650ER -konetta. Qatar Executive on suurin konetyypin G650ER operoija.
Liiketoiminnan rakenne > Koneiden väritys ja brändi

Qatar Airways käyttää tunnuksenaan Qatarin kansalliseläintä, keihäsantilooppia. Keihäsantiloopin latinankielisen nimen mukaan on nimetty myös matkustamolehti Oryx sekä yhtiön lentokoneiden viihdejärjestelmä Oryx One. Lentokoneiden nykyinen ulkoasu on pysynyt pääpiirteiltään muuttumattomana vuodesta 2006 lähtien, mutta vuonna 2010 pyrstössä olevan logon kokoa pienennettiin.
Qatar Airwaysin brändille keskeistä on kuuluminen niin kutsuttujen viiden tähden lentoyhtiöiden joukkoon. Qatar Airways on valittu useissa eri kategorioissa, esimerkiksi business -luokan tai palvelun laadun suhteen, joko parhaiden joukkoon tai maailman parhaaksi lentoyhtiöksi. Vastaavasti lentoyhtiön omistuksessa oleva ja sen solmukohtana toimiva Hamadin kansainvälinen lentoasema on valittu Skytraxin toimesta viiden tähden lentoasemien joukkoon.
Kohteet

Qatar Airwaysin lento Bahrainista 27. toukokuuta 2014 Hamadin kansainväliselle lentosemalle merkitsi virallisesti toimintojen siirtymistä uudelle lentoasemalle entiseltä Dohan kansainväliseltä lentoasemalta. Qatar Airways lentää Hamadin kansainväliseltä lentoasemalta yli 150 kohteeseen kaikille asutuille mantereille eli Aasiaan, Afrikkaan, Eurooppaan, Pohjois-Amerikkaan, Etelä-Amerikkaan ja Australiaan sekä Uuteen-Seelantiin.
Lokakuussa 2012 Qatar Airways ilmoitti aikeistaan liittyä lentoyhtiöallianssi Oneworldiin seuraavien vuosien sisällä. Qatar Airwaysin liittymistä allianssiin tuki muun muassa Oneworldin perustajajäsen British Airways. Seremoniallinen liittyminen tapahtui virallisesti 29. lokakuuta 2013, jolloin Qatar Airwaysistä tuli ensimmäinen yhteen kolmesta lentoyhtiöallianssiin liittynyt lentoyhtiö Persianlahden kolmesta suuresta lentoyhtiöstä, joihin lasketaan Qatar Airwaysin lisäksi Emirates ja Etihad.
Yhtiö ilmoitti maaliskuussa 2016 aloittavansa lennot Helsinki-Vantaalle 10. lokakuuta 2016 yhtiön solmukohdasta, Dohasta. Täten Qatar Airwaysistä tuli samalla ensimmäinen Persianlahden kolmesta suuresta niin sanotusta hiekkayhtiöstä, jolla on lentoja Suomeen. Yhtiö aloitti päivittäiset lennot Airbus A320 -kapearunkokoneella, mutta syyskuussa 2017 konetyyppi vaihtui Boeing 787 Dreamliner -laajarunkokoneeseen. Joulukuussa 2017 yhtiö lisäsi reitille toisen päivittäisen lennon, jota lennetään Airbus A320 -koneella.
5. helmikuuta 2017 Qatar Airways aloitti maailman ajallisesti pisimmät reittilennot avaamalla reitin Dohasta Uuden-Seelannin Aucklandiin. Reitti on pituudeltaan noin 14 500 kilometriä ja aikataulun mukainen lentoaika Aucklandista Dohaan on 17 tuntia 30 minuuttia. Reittiä lennetään Boeing 777-200LR -koneilla.
Kesäkuusta 2017 lähtien Qatar Airways ei ole voinut lentää Yhdistyneisiin arabiemiirikuntiin, Saudi-Arabiaan, Bahrainiin eikä Egyptiin edellä mainittujen maiden sekä Qatarin välillä alkaneen diplomaattisen kiistan vuoksi. Vastavuoroisesti edellä mainittujen maiden lentoyhtiöt eivät voi lentää Qatariin.
Hamadin kansainvälisestä lentoasemasta on tullut erittäin merkittävä lentoliikenteen solmukohta. Hamadin lentoaseman puitteet ovat modernit ja ensiluokkaiset ja se on suunniteltu 30 miljoonaa vuosittaista matkustajaa varten. Vuonna 2016 lentoasema palveli yli 37 miljoonaa matkustajaa. Hamadin kansainvälinen lentoasema on Qatar Airwaysin kotikenttä ja lentoyhtiö myös hallinnoi lentoasemaa, jonka lennoista se operoi noin 80 prosenttia. Hamadin lentoasema on noin 4 kilometrin päässä Dohan kaupungin keskustasta ja sinne on suora metroyhteys.
Kohteet > Codeshare -yhteistyöt

Qatar Airwaysillä on codeshare -sopimukset seuraavien lentoyhtiöiden ja rautatieoperaattorien kanssa:
Air Botswana
Air Italy
American Airlines
Asiana Airlines
Azerbaijan Airlines
Bangkok Airways
British Airways
Cathay Pacific
Finnair
Gol
Iberia
Japan Airlines
JetBlue Airways
LATAM Airlines Group
Malaysia Airlines
Middle East Airlines
Royal Air Maroc
Royal Jordanian
S7 Airlines
SUN-AIR
SNCF (rautatieyhtiö)
SriLankan Airlines
Vueling
Laivasto

Laivaston keski-ikä toukokuussa 2024 on 8,8 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A320-200 | 29 | — |  |
| Airbus A321neo | — | 50 | Toimitukset alkavat vuonna 2026. |
| Airbus A330-200 | 3 | — | Poistuu laivastosta. |
| Airbus A330-300 | 7 | — | Poistuu laivastosta. |
| Airbus A350-900 | 34 | — | Konetyyppien ensimmäinen käyttäjä. |
| Airbus A350-1000 | 24 | 18 | Konetyyppien ensimmäinen käyttäjä. |
| Airbus A380-800 | 8 | — | Poistuu laivastosta kunnes Boeing 777-9 -koneet saapuvat. |
| Boeing 737 MAX 8 | 9 | — |  |
| Boeing 737 MAX 10 | — | 25 |  |
| Boeing 777-200LR | 7 | — |  |
| Boeing 777-300ER | 57 | — |  |
| Boeing 777-9 | — | 50 | Toimitukset alkavat vuonna 2025. |
| Boeing 787-8 Dreamliner | 30 | — |  |
| Boeing 787-9 Dreamliner | 18 | 12 |  |
| Yhteensä | 226 | 155 |  |
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Boeing 777F | 28 | — |  |
| Boeing 777-8F | — | 34 |  |
| Yhteensä | 28 | 34 |  |
Onnettomuudet

Qatar Airways oli saksalaisen lento-onnettomuustutkintatoimiston (JACDEC) vuonna 2022 julkaistujen tilastojen mukaan maailman kolmanneksi turvallisin lentoyhtiö.
19. huhtikuuta 2007: Airbus A300, rekisteritunnus A7-ABV, poistui laivastosta Gulf Aircraft Maintenancen hangaarissa Abu Dhabissa huollon aikana syttyneen tulipalon vuoksi.
8. joulukuuta 2017: Airbus A321, rekisteritunnus A7-AIB, tuhoutui tulipalossa huoltotoimenpiteiden aikana korjauskelvottomaksi Hamadin kansainvälisellä lentokentällä.
Aiheesta muualla

Kuvia tai muita tiedostoja aiheesta Qatar Airways Wikimedia Commonsissa
Arab Air Carriers Organizationin (AACO) jäsenet
Afriqiyah Airways
Air Algérie
Air Arabia
Air Cairo
Badr Airlines
EgyptAir
Emirates
Etihad Airways
Express Air Cargo
flydubai
FlyEgypt
flynas
Gulf Air
Iraqi Airways
Jordan Aviation
Kuwait Airways
Libyan Airlines
Mauritania Airlines
Middle East Airlines
Nile Air
Nouvelair
Oman Air
Palestinian Airlines
Qatar Airways
Royal Air Maroc
Royal Jordanian
Saudia
SaudiGulf Airlines
Sudan Airways
Syrian Arab Airlines
Tassili Airlines
Tunisair
Yemenia
Oneworldiin kuuluvat lentoyhtiöt
Alaska Airlines | American Airlines | British Airways | Cathay Pacific | Finnair | Iberia | Japan Airlines | Malaysia Airlines | Qantas | Qatar Airways | Royal Air Maroc | Royal Jordanian | S7 Airlines | SriLankan Airlines
Oneworld Connect: Fiji Airways
Entiset jäsenet: Aer Lingus | Air Berlin | Canadian Airlines | LATAM | Malév | Mexicana
Qatar Airwaysin Boeing 727-200 Dubain kansainvälisellä lentoasemalla vuonna 1996.
Qatar Airwaysin Airbus A300 koneiden nykyistä edeltävässä ulkoasussa vuonna 2005.
Qatar Airways Cargon Boeing 777F Amsterdamin Schipholin lentoasemalla.
Qatar Airwaysin kohdemaat (syyskuussa 2017).
Qatar Airwaysin ensilento Helsinki-Vantaalla 10. lokakuuta 2016.
Qatar Airwaysin Airbus A320-200 Berlin-Tegelin lentoasemalla.
Qatar Airwaysin Airbus A330-300 lähdössä Manchesterin lentoasemalta.
Qatar Airwaysin Airbus A350-900.
Qatar Airwaysin Airbus A380-800 lähdössä Lontoon Heathrow'n lentoasemalta.
Qatar Airways Cargon entinen Boeing 747-8F laskeutumassa Frankfurtin kansainväliselle lentoasemalle.
Qatar Airwaysin Boeing 777-300ER Oneworld- väreissä.
Qatar Airwaysin Boeing 787-8 Dreamliner Münchenin lentoasemalla.
Optinen levy

Optisia levyjä.
Optisen aseman linssi.
Optinen levy on tallennusväline, jota luetaan valon heijastumisen avulla. Levyllä on pieniä kuoppia ja tasaisia alueita, jotka vastaavat bittitiloja 0 ja 1.
Optiset levyt ovat korvanneet tietokoneissa aiemmin yleiset magneettisesti luettavat levykkeet sekä pelikonsoleissa käytetyt pelimoduulit. Levyjä käytetään audion, videon ja tietokoneohjelmien tallentamiseen.
Optiset levyt olivat alkuun vain teollisesti valamalla tuotettuja kunnes kirjoittavat laitteet, kuten CD-R-levyt, saapuivat kuluttajien ulottuville.
Varhaiset lukevat asemat käyttivät koteloa (caddy) varsinaiselle levylle. Levy asetettiin koteloon ennen itse asemaan laittamista. Koteloa ei kuitenkaan tarvittu CD-levyn oman virheenkorjauksen myötä ja kotelot jäivät pois käytöstä. Myös UMD-levyissä on käytetty vastaavaa ratkaisua.
Ensimmäinen tietokone, jossa CD-ROM asema tuli mukana sisäänrakennettuna, oli vuonna 1989 julkaistu FM Towns. Aiemmin CD-ROM-laitteet olivat kookkaita ulkoisia oheislaitteita.
Pelikonsoleissa optiset levyt tulivat aluksi valinnaisena lisävarusteena (PC Enginelle vuonna 1988, Sega Mega-CD vuonna 1991) jolloin peleissä pystyi olemaan paljon enemmän tietoa. Haittana oli, että pelitilannetta ei voinut näille tallettaa samoin kuin pelimoduuleille, ja konsoleihin tulivat erilaiset ratkaisut muistikorttien muodossa. Kiintolevyjen yleistyminen mahdollisti suuremman tallennustilan pelaajan edistymiselle.
Formaatteja

Laserdisc
CD-levy
GD-ROM (ks. Sega Dreamcast)
MiniDVD (ks. Nintendo GameCube)
Universal Media Disc (ks. PlayStation Portable)
DVD
HD DVD
Blu-ray
Holographic Versatile Disc
Super Audio CD
DualDisc
Lisäksi Wiin käyttämä 12cm:n DVD:n kaltainen formaatti sekä Wii U:n käyttämä Blu-rayn kaltainen formaatti, jotka eivät ole yhteensopivia näiden kanssa.
Useissa pelikonsoleissa on lisäksi kopiosuojaus niiden käyttämässä formaatissa.
Archival Disc on Sonyn ja Panasonicin yhdessä kehittämä formaatti tiedon säilömiseen pitkiä aikoja. Levyt ovat suunnattu datakeskuksien käyttöön.
Muuta

Lisäksi on kehitetty magneto-optisia formaatteja kuten Sonyn MiniDisc.
Aiheesta muualla

Kuvia tai muita tiedostoja aiheesta Optinen levy Wikimedia Commonsissa
Rosny-sous-Bois

| Rosny-sous-Bois |
| --- | --- |
 Rosny-sous-Bois’n kaupungintalo
 Rosny-sous-Bois sijaitsee Pariisin itäpuolella.
Valtio:  Ranska
Alue:  Île-de-France
Departementti:  Seine-Saint-Denis
Arrondissementti:  Bobigny
Hallinto:  
 – Pormestari:  Claude Capillon
Pinta-ala:  
 – Kokonaispinta-ala:  5,91 km²
Väkiluku (2012):  42 080
 – Väestötiheys:  7 120 as./km²
Postinumero:  93110
 
 mairie-rosny-sous-bois.fr 
Infobox OKVirheellinen NIMI-arvo: 
Rosny-sous-Bois ([ʁonisubwɑ]  kuuntele (ohje)) on Ranskan kunta Pariisin pohjoispuolen esikaupunkialueella noin 15 kilometriä Pariisin keskustasta itään. Noin 42 000 asukkaan kaupunki kuuluu Seine-Saint-Denis’nin departementtiin Île-de-Francen hallintoalueella.
Rosny-sous-Bois’ssa sijaitsee Pariisin itäisen esikaupunkivyöhykkeen toiseksi suurin ostoskeskus Rosny 2, jossa on suuri Carrefour-hypermarket ja Galeries Lafayette -tavaratalo.
Kunnassa on kaksi RER-junalinjan E asemaa, Rosny–Bois-Perrier ja Rosny-sous-Bois.
Rosny-sous-Bois’n naapurikunnat ovat pohjoisessa Bondy, koillisessa Villemomble, idässä Neuilly-Plaisance, etelässä Fontenay-sous-Bois, lännessä Montreuil ja luoteessa Noisy-le-Sec.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Rosny-sous-Bois & en:Rosny-sous-Bois
Riikinruotsi

Riikinruotsi eli ruotsinruotsi tarkoittaa Ruotsissa puhuttuja ruotsin kielen varianttia ja alueellisia yleiskieliä, erotuksena esimerkiksi Virossa ja Suomessa puhutuista ruotsin kielen varianteista. Samalla tavalla termiä riikinruotsalaiset käytetään Ruotsissa asuvista ruotsinkielisistä erotuksena suomenruotsalaisista tai vironruotsalaisista.
Riikinruotsissa termi 'rikssvensk' tarkoittaa myös riikinruotsalaista yleiskieltä, standardisoitua kirjakieltä (vrt. kirjoitettu kieli) ja puhuttua yleiskieltä (vrt. puhekieli).
Tukholman yliopiston pohjoismaisten kielten professorin Olle Josephsonin mukaan kirjoitettu ruotsi on suhteellisen yhtenäinen kaikkialla, mutta etenkin puhutussa yleiskielessä ja murteissa esiintyy vaihtelua sekä maiden välillä että maiden sisällä. Alueellinen yleiskieli on välimuoto murteen ja yleiskielen välillä. Alueellisiksi yleiskieliksi lasketaan muun muassa Etelä-, Keski- ja Länsi-Ruotsissa, sekä Norlannissa, Gotlannissa ja Suomessa puhutut ruotsin kielen variantit.
Standardisoitu kirjakieli riikinruotsissa

Elias Wessénin mukaan kirjakieli ilmaisi maan yhtenäisyyttä sekä itsenäisyyttä korkean kulttuurin välittäjänä ja on ollut tämänkin vuoksi melko altis vieraiden kielten vaikutuksille aikojen kuluessa. Vanhimmat säilyneet ruotsinkieliset kirjoitukset ovat 1200-luvun lopulta ja 1300-luvulta, kuten lakikokoelma Länsigöötanmaan laki, jonka vanhimmat osat ovat vuodelta 1225. Syy siihen, että kirjakieltä alettiin yhdenmukaistaa 1500-luvulla, oli, että näihin aikoihin alettiin painaa valtakunnallisia tekstejä ruotsiksi. Erityisen merkityksellinen teos oli Kustaa Vaasan Raamattu vuodelta 1541, joka on ensimmäinen ruotsinkielinen Raamattu. Se kirjoitettiin aikana, jolloin ruotsalainen yleiskirjakieli alkoi kehittyä.
Vuosien 1375 ja 1526 välillä, kun Ruotsissa puhuttiin vielä myöhempää muinaisruotsia, Vadstenan luostarissa jäljennettiin paljon uskonnollisia tekstejä. Koska tekstejä nimenomaan jäljennettiin, oli jäljennöstyö tehtävä vakiintuneiden periaatteiden mukaisesti, eikä niinkään ääntämisen. Molden ja Wessénin mukaan juuri se, että kirjallinen toiminta keskittyi niin suurissa määrin yhteen paikkaan, oli suotuisaa kirjakielen vakiintumiselle. Niin kutsutuissa Vadstenan käsikirjoituksissa käytetty innovatiivinen kirjakieli sai täten yleiskielen aseman.
Nykyään riikinruotsalaisella yleiskielellä tarkoitetaan sitä kielimuotoa, jota lapset oppivat lukemaan sekä kirjoittamaan koulussa. Yleiskielen sanojen oikeinkirjoitus ja taivutus voidaan tarkistaa Ruotsin Akatemian ylläpitämästä sanakirjasta, Svenska Akademiens ordlista.
Puhuttu yleiskieli riikinruotsissa

1600-luvulla puhekieli yhtenäistyi koulutuksen ja standardisoidun kirjakielen vaikutuksesta. Samaan aikaan maan pääkaupungista tuli poliittinen, hallinnollinen, uskonnollinen sekä kulttuurillinen keskus, minkä vuoksi juuri Mälarin alueella puhutut murteet loivat perustan yleiskielelle. Pääkaupunkiseudulla puhutut murteet ovat kuitenkin olleet alttiina monille vaikutteille ja pitää sisällään erilaisista murteista peräisin olevia sanoja ja sanamuotoja. Aatelisten muutettua pääkaupunkiin eri puolilta maaseutua erilaiset murteet, sanat ja sanamuodot sekoittuivat toisiinsa. Esimerkiksi sana smör (suom. 'voi') on sanan uplantilainen muoto. Vaihtelua voi havaita esimerkiksi sanoissa, joissa konsonanttiyhdistelmä rd korvataan ns. paksulla l:llä (mitä ei tehdä riikinruotsissa). Ilmiö on tuttu monissa murteissa, joissa on sanoja kuten vålnad (sanasta vårda) ja utböling (sanasta börd).
Kansakoulu tuli pakolliseksi Ruotsissa vuonna 1842, minkä jälkeen kirjakielellä oli entistä suurempi vaikutus puhekieleen. Aiemmin puhutussa yleiskielessä sanat av, till ja efter voitiin lausua myös å(v), te ja ätter, joitakin sanoja lausuttaessa käytetään kuitenkin edelleen puhekielistä lausumistapaa, kuten esimerkiksi sanoissa skjuss (skjuts) ja bråsska (brådska).
Ruotsille kielialueena on tyypillistä, että murteiden väliset erot tasoittuvat ja kieli yhdenmukaistuu yhä lähemmäs yleiskieltä. Tähän on syynä liikkuvuuden kasvu yhteiskunnassa. Ihmiset muuttavat ja perustavat perheitä, joissa toinen tai molemmat vanhemmista tulevat asuinpaikkakunnan ulkopuolelta. Suurin uhka murteille on kotiseudulta pois muuttaminen sekä se, että perheissä aletaan puhua yleiskieltä. Murteet, jotka eroavat suuresti yleiskielestä ovat uhanalaisia, sillä murteen puhuja voi joutua mukauttamaan puhettaan enemmän yleiskielen kaltaiseksi puhuessaan henkilöiden kanssa, jotka puhuvat yleiskieltä. Näin kasvava liikkuvuus aiheuttaa murteiden häviämistä.
Aiemmin ajateltiin, että televisiolla sekä radiolla on suurin vaikutus murteiden välisten erojen tasoittumiseen. Kyseiset mediat antavat ennemminkin mallin yleiskielelle, ja on olemassa näyttöä siitä, että ne ovat vahvistaneet murteita sekä näyttäneet, että murteilla on funktio myös paikallisen murrealueen ulkopuolella. Muun muassa Pohjanmaalla on havaittu nuorten käyttävän murretta tekstiviesteissään.
Kustaa Vaasan Raamattu vuodelta 1541 kirjoitettiin aikana, jolloin ruotsin kirjakieli alkoi yhtenäistyä.
Käännös suomeksi
Ouagadougoun kansainvälinen lentoasema

Ouagadougoun kansainvälinen lentoasema (IATA: OUA, ICAO: DFFD) sijaitsee Burkina Fasossa noin kolmen kilometrin päässä pääkaupungista Ouagadougousta. Vuonna 2004 lentoasemaa käytti 241 466 matkustajaa.
Lentoyhtiöt ja kohteet

Aigle Azur - Pariisi-Orly
Air Algérie - Alger
Air Burkina - Abidjan, Accra, Bamako, Bobo Dioulasso, Cotonou, Dakar, Libreville, Lomé, Niamey, Pariisi-Orly
Air France - Niamey, Pariisi-Charles de Gaulle
Air Mali - Bamako
Arik Air - Bamako, Cotonou, Lagos
ASKY Airlines - Dakar, Lomé
Brussels Airlines - Bryssel
Ethiopian Airlines - Abidjan, Addis Abeba
Kenya Airways - Nairobi
Royal Air Maroc - Casablanca, Niamey
Sénégal Airlines - Dakar
Lentoyhtiöt ja kohteet > Rahtilentoyhtiöt

Avient Aviation - Liège, Sharjah
Nordic Global - Oostende
Aiheesta muualla

Teknisiä tietoja (Arkistoitu – Internet Archive)
Reima T. A. Luoto

Reima T. A. Luoto (keskellä) vuonna 1968
Reima Taisto Aleksander Luoto (s. 1940 ) on suomalainen valtiotieteen maisteri, tiedotuspäällikkö ja tietokirjailija.  Hän toimi 1976–2004 Espoon kaupungin tiedotus- ja suhdetoimintapäällikkönä. Hän on toiminut Suomi-Unkari Seuran Espoon paikallisyhdistyksen puheenjohtajana noin 30 vuotta  ja hän sai 2013 István Rácz-palkinnon Suomen ja Unkarin kulttuurisuhteiden edistämisestä.   Luoto on myös espoolaisen Fenix-kustannus Oy-pienkustantamon toimitusjohtaja. Kustantamo on julkaissut muun muassa matkaoppaita.
Toimitustöitä

Hämeenlinnan lyseon teinikunnan 80-vuotisjuhlajulkaisu : 1881-1961. Hämeenlinnan lyseon teinikunta, Hämeenlinna 1961
Akateemisen maanpuolustuksen vuosikymmen ; toim. Reima T. A. Luoto. Akateemisten reservinupseerien julkaisuja 2. Helsinki 1967
Hämeenlinna ja Aulanko sekä ympäristön matkailuopas. Suomen matkailuliitto. Retkeilyosasto, Helsinki 1967
Puolueeton turvallisuus : Suomen turvallisuuspolitiikan tarkastelua ; toim. Reima T. A. Luoto ; julk. Akateeminen maanpuolustusyhdistys. Suomen reserviupseeriliitto - Reservin aliupseerien liitto, Helsinki 1969
Suomi ja Euroopan turvallisuus : Esitelmiä turvallisuuspolitiikan päiviltä Kajaanista 1970. Akateeminen maanpuolustusyhdistys, Helsinki 1970
Maanpuolustus -70, Turvallisuuspoliittinen vuosijulkaisu. Akateeminen maanpuolustusyhdistys, 1970
Suomen turvallisuuspolitiikan perusteet. Akateeminen maanpuolustusyhdistys, Helsinki 1971
Tavoitteena turvallisuus : Suomen reserviupseeriliiton neljä vuosikymmentä. Suomen reserviupseeriliitto, Helsinki 1971
Suomen Mannerheim : Suomen Marsalkka, vapaaherra Carl Gustaf Emil Mannerheimin kuvaelämäkerta. Turvallisuuspoliittinen yhdistys, Helsinki 1978
Liberalismi eilen ja tänään ; toim. Reima T. A. Luoto ; käänt. Ossi Hiltunen ym. Alkuteos Liberalismus - nach wie vor ilm. sveitsiläisen Neue Zürcher Zeitungin 200-vuotisjuhlan kunniaksi. Librum, Helsinki 1980
Helvi Sipilä - ihmisen asialla. Librum, Helsinki 1982
Yrityksen liikematkaopas. Kauppalehti Business Books, Helsinki 1985
Yrityksen etikettikirja : liikeyrityksen suhdetoiminta & etikettikirja. Fennia, Espoo 1986, 4. laaj. painos 1987, 10. panos 1996
Yrityksen tiedotus- ja suhdetoiminta. Fennia, Espoo 1990
Kansainvälinen etikettikirja. Fenix-kustannus, Helsinki 1993
Unkaria läheltä ja kaukaa : Espoon Unkari -seuran 25-vuotisjuhlajulkaisu. Fenix-kustannus, Espoo 2000
Espoo : kirjailijoiden kaupunki : Espoon kirjailijoiden 40-vuotisjuhla-antologia ; julkaisija Espoon kirjailijat - Esbo författare ry. Fenix-Kustannus, Espoo 2010
Larin-Kyöstin Hämeenlinna : tarinoita pienestä kaupungista ; toimittanut Reima T.A. Luoto ; muistelukset Larin-Kyösti ; julkaisija Larin-Kyöstin Seura. Fenix-kustannus, Espoo 2013
Napoli ja Sorrento : matkaopas : mukana myös Amalfin rannikko, Campi Flegrei, Caserta, Herculaneum, Ischia, Monte Cassino, Pompeji, Procida, Salerno ympäristöineen, Vesuvius ; toim. Anja Kinnunen ja Reima T.A. Luoto ; julkaisija Matkailutoimittajat Ky. Fenix-kustannus, Espoo 2017
Matias-kuningas ja hänen hovinsa. Fenix-kustannus, Espoo 2018